14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 70 της 24 Απρ./6 Μαΐου 1959 Περί εγκρίσεως χρησιμοποιήσεως παρά της Επιτροπής Αγορών Καπνού των παρά τη Α.Τ.Ε. και Τραπέζη της Ελλάδος υπαρχόντων διαθεσίμων αυτής εκ χρηματοδοτήσεως του Δημοσίου. Λαβόν υπ’ όψιν: 1.Τας υπ’ αριθ. 578/12.4.56, 1494/12.8.57 πράξεις αυτού περί εξαγοράς εξαγωγ. καπνών εσοδείας 1955 και εξευρέσεως των απαιτουμένων προς τούτο κεφαλαίων. 2.Τας υπ’ αριθ. 998/27.5.57 και 687/19.4.58 πράξεις αυτού περί εξαγοράς εξαγωγ. καπνών εσοδείας 1956 και εξευρέσεως των απαιτουμένων προς τούτο κεφαλαίων. 3.Την υπ’ αριθ. 94/7.2.58 πράξιν της Κ.Ε.Κ. και την υπ’ αριθ. 667/19.4.58 πράξιν αυτού περί εξαγοράς εξαγωγίμων κατωτέρων καπνών εσοδείας 1957 και παλαιοτέρων και εξευρέσεως των προς τούτο κεφαλαίων. 4.Την υπ’ αριθ. 962/30.6.58 πράξιν αυτού περί εξαγοράς εξαγωγ. ανωτέρων καπνών εσοδείας 1957. 5.Την υπ’ αριθ. 115/15.3.59 πράξιν της Κ.Ε.Κ. περί εξαγοράς εξαγωγ. καπνών εσοδείας 1958. 6.Το Ν.Δ. 3758/18.9.57 «περί ιδρύσεως του Εθνικού Οργανισμού Καπνού» και την υπ’ αριθ. 240/6.2.58 πράξιν αυτού. 7.Σχετικήν εισήγησιν των Υπουργών Οικονομικών και Εμπορίου, αποφασίζει: Εγκρίνει όπως η Επιτροπή Αγορών του Εθνικού Οργανισμού Καπνού προς αντιμετώπισιν των δαπανών του προϋπολογισμού αυτής και ανεξαρτήτως εσοδείας καπνών ην αφορούν αι δαπάναι αύται, χρησιμοποιή τα υπάρχοντα εκάστοτε διαθέσιμα αυτής παρά τη Α.Τ.Ε. ή τη Τραπέζη της Ελλάδος εκ χρηματοδοτήσεων του Δημοσίου, μέχρι της κατά τα κεκανονισμένα παροχής εις ταύτην υπό του Δημοσίου των ειδικών χρηματοδοτήσεων δι’ εκάστην εσοδείαν καπνών. Η παρούσα ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως και κυρωθήσεται δια Νόμου. Εκδόσαν προς τούτο την υπ’ αριθ. 70 παρούσαν πραξίν του. 16.Ι.β.13-14 Καπνικοί Οργανισμοί 